als_Latn dik_Latn sag_Latn
Si tė zgjojmė te fėmija dėshirėn pėr tė bėrė detyrat?
Ēfarė qėndrimi duhet mbajtur pėrballė fėmijėve tė cilėt nuk kanė dėshirė tė bėjnė detyrat? Si mund tė nxiten fėmijėt nė bėrjen e detyrave? Pse nuk dėshirojnė ti bėjnė ato?
E mėrkure 4 Mars 2015 19:01
Vetëndërgjegjësimi për bërjen e detyrave te fëmijët lidhet ngushtë me ndjenjën e përgjegjësisë. Ashtu siç përbëjnë një barrë mbi supet e tyre detyrat e lëndëve të papëlqyera, në të njëjtën mënyrë mund të heqin dhe dëshirën e tyre për t’i bërë.
Rëndësia e detyrave të shtëpisë për fëmijët
Fëmijët duhet t’i konceptojnë detyrat e shtëpisë si pjesë e procesit mësimor dhe jo si një detyrim. Por për këtë kërkohet kujdesi jo vetëm i mësuesve, por edhe i prindërve. Prindërit duhet ta lënë fëmijën t’i bëjë vetë detyrat në mënyrë që ai të zhvillojë ndjenjën e përgjegjësisë; prindi thjesht të jetë udhëzues. Ndërhyrja e prindërve në detyrat e shtëpisë të fëmijëve mund të shkaktojë probleme vetëbesimi tek ata.
Ndikimi i mjedisit të studimit në detyrat e shtëpisë
Mjedisi i studimit është një ndër faktorët më të rëndësishëm ndikues në përqendrim dhe motivim. Për këtë arsye mjedisi i studimit duhet të qëndrojë larg faktorëve shpërqendrues. Në vendin ku mësohet apo bëhen detyrat e shtëpisë nuk duhet të bëhet zhurmë dhe nxehtësia e dhomës duhet të jetë në nivelin e duhur. Krahas kësaj, edhe vendosja e posterave apo fotografive në mur mund të ndikojë në shpërqendrimin e fëmijës.
Rëndësia e pushimit gjatë bërjes së detyrave
Koha më e gjatë e përqendrimit te fëmijët është 20 minuta. Pas kësaj kohe shpejtësia e përqendrimit dhe suksesit fillon të bjerë. Për këtë arsye prindi duhet të përcaktojë një kohë prej 40-45 minutash për bërjen e detyrave me një pushim 10-15 minuta në mes.
A duhet t’i ndihmojnë prindërit fëmijët e tyre në bërjen e detyrave?
Mbështetja e nxënësve gjatë bërjes së detyrave është shumë e rëndësishme, sepse ka raste kur fëmija nuk di si të veprojë dhe ndihet i pamjaftueshëm në realizimin e detyrës. Në këtë rast nëna dhe babai janë dy figurat të cilat e nxisin dhe i tregojnë rrugën e zgjidhjes. Por prindërit nuk duhet t’ia bëjnë detyrat fëmijëve. Mosmbështetja e prindërve në kryerjen e detyrave do ta lërë fëmijë të përballet me pengesat dhe në të njëjtën kohë të ndihet i vetmuar. Në rast se prindi do t’ia bëjë detyrat fëmijës, atëherë ai nuk do të zhvillojë ndjenjën e vetëbesimit dhe fëmija do të bëhet dembel. Prandaj prindërit duhet t’i ndihmojnë fëmijët e tyre në bërjen e detyrave duke qenë thjesht udhëzues. Ndërgjegjësimi i fëmijës në bërjen e rregullt të detyrave do të rrisë suksesin e tij akademik dhe ndjenjën e përgjegjësisë. Krahas kësaj, fëmijët të cilët bëjnë rregullisht detyrat janë më të përqendruar në dëgjimin e mësimit të ri, më të përgatitur dhe më të suksesshëm. Prindërit luajnë një rol shumë të rëndësishëm në nxitjen e fëmijëve në bërjen e detyrave dhe në shndërrimin e tyre në diçka zbavitëse. /GazetaStart/
Si tė zgjojmė te fėmija dėshirėn pėr tė bėrė detyrat?
als_Latn als_Latn fuv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn